অমৃতসরে অব্যাহত রেড অ্যালার্ট

কলকাতা: ফের যুদ্ধবিরতি লঙ্ঘন করল পাকিস্তান (India Pakistan Ceasefire)। সকাল থেকেই পঞ্জাবের অমৃতসরে জারি রেড অ্যালার্ট (Red Alert Continues on Amritsar)। মুহুর্মুহু বাজছে সাইরেন। কড়া নিরাপত্তা বলয়ে মোড়া শহর। এই পরিস্থিতি একগুচ্ছ নির্দেশিকা জারি করছে জেলাশাসকের।

সূত্রের খবর, রবিবার সকালে অমৃতসরের জেলাশাসক নির্দেশিকায় জানিয়েছেন, শহরবাসী সুবিধার্থে ভোর পাঁচটা থেকে বিদ্যুৎ সরবরাহ শুরু করা হয়েছে। এখনও রেড অ্যালার্ট জারি রয়েছে। যেকোনও মুহূর্তে সাইরেন বাজতে পারে। সকলেই বাড়ির মধ্যে থাকুন। বাড়ি থেকে বেরোবেন না। জানলার কাছেও যাবেন না। আতঙ্কিত হবেন না। গ্রিন সিগন্যাল পেলেই আপনাদের জানানো হবে।

আরও পড়ুন: ভ্যাপসা গরমে ত্রাহি অবস্থা, বইবে লু! জানুন আবহাওয়ার আপডেট

উল্লেখ্য, শুক্রবার সন্ধেবেলা অমৃতসর বিমানবন্দরে কাছে ড্রোন হামলা চালিয়েছে পাকিস্তান। জানা গিয়েছে, অমৃতসরের বিমানবন্দরের কোনও ক্ষতি হয়নি। আকাশেই ধ্বংস করা হয়েছে ড্রোনগুলি। বৃহস্পতিবার রাত থেকেই জম্মু ও কাশ্মীর, পাঞ্জাব, রাজস্থানে ড্রোন ও মিসাইল হামলা চালিয়েছে পাকিস্তান। এই পরিস্থিতিতে রেড অ্যালার্ট জারি রয়েছে অমৃতসরেও। বৃহস্পতিবার রাত থেকে একটানা ব্ল্যাক আউট এই শহরে।

শনিবার বিকেল পাঁচটা থেকে ভারত-পাকিস্তানের যুদ্ধবিরতি কার্যকর বলে ঘোষণা করেন ভারতের বিদেশ সচিব বিক্রম মিস্ত্রি। এরপর রাত নটার পর থেকে ফের সাইরেন বাজতে শুরু করে। আবারও ব্ল্যাক আউট করা হয় শহর। বাড়ি থেকে না বেরনোর নির্দেশ দেওয়া হয়। গতকাল রাত থেকে ফের বাড়তি সতর্কতা অবলম্বন করে, শহরবাসীকে নিরাপদ আশ্রয়ে থাকার নির্দেশ দিয়েছে প্রশাসন।