পাকিস্তানের DGMO-কে কী হুঁশিয়ারি ভারতের? দেখুন বিরাট আপডেট

নয়াদিল্লি: সংঘর্ষ বিরতি (India Pakistan Ceasefire) ঘোষণার পর বিশ্বাসঘাতকতা করে শনিবার সন্ধের পর হামলা চালিয়েছে পাকিস্তান। শনিবার সেনার তরফে কড়া জবাব দেওয়া হয়েছিল। রবিবার সেনার সাংবাদিক বৈঠকে কড়া ভাষায় বার্তা দিয়ে জানানো হল পাকিস্তানের পক্ষ থেকে আর কোনওরকম ভারত-পাক সমঝোতা ভঙ্গ হয়, তাহলে ভারতও চুপ থাকবেন। ভারতের লড়াই সন্ত্রাসবাদের বিরুদ্ধে। পাকিস্তানি সেনা বা সীমান্তের ও পারের বাসিন্দাদের সঙ্গে ভারতের কোনও লড়াই নেই। ভারতের অপারেশন সিঁদুর গোটা বিশ্বকে বুঝিয়ে দিয়েছেন ভারত আর সন্ত্রাসবাদকে কোনও ভাবে বরদাস্ত করবে না। পাকিস্তান যে জঙ্গিদের মদত দেয় সেটা জলের মতো পরিষ্কার। এর পর পাকিস্তান কোনও রকমের বেয়াদপি করলে ভারত কোনও রকমের রেয়াত করবে না ভারত।

রবিবারের সেনা বৈঠক সকলের বিশেষ নজর কেড়েছে। এদিন বৈঠক শুরু হয় শিব তাণ্ডব স্তোত্র দিয়ে। অপারেশন সিঁদুর (Operation Sindoor) পরিকল্পনার মূল লক্ষ্যই ছিল সন্ত্রাসবাদী এবং সন্ত্রাসের পরিকল্পনাকারীদের শাস্তি দেওয়া। জঙ্গিঘাঁটিগুলিকে ধ্বংস করা। ডিজিএমও লেফটেন্যান্ট জেনারেল রাজীব ঘাই জানান, পাকিস্তান নিয়ন্ত্রণরেখা লঙ্ঘন করে বেশ কিছু জনবহুল গ্রাম এবং মন্দির, গুরুদ্বারের মতো ধর্মীয় স্থানে আঘাত করার চেষ্টা করে। ভারতের জম্মু, উদ্ধমপুর, ভাটিন্ডা,বিভিন্ন জায়গায় হামলা চালিয়েছে পাকিস্তান। হামলার কড়া প্রত্যাঘাত করেছে ভারতও। পাকিস্তান ও পিওকের ৯টি জঙ্গিঘাঁটি ধ্বংস করা হয়েছে। এর মধ্যে রয়েছে চাকলালা, রফিকি-সহ বেশ কিছু অঞ্চল রয়েছে। ১০০-র বেশি জঙ্গির মৃত্যু হয়েছে। নিহত জঙ্গিদের মধ্যে আইসি ৮১৪ অপহরণ এবং পুলওয়ামা হামলায় জড়িত জঙ্গিও রয়েছে। ৩৫-৪০ পাক সেনার মৃত্যু হয়েছে। সাংবাদিক বৈঠকে ছবি ও ভিডিও দেখিয়ে জঙ্গি দমনের সাফল্য এসেছে কী ভাবে হয়েছে তা দেখাল এবং ব্যাখ্যা করল ভারতীয় সেনা।

আরও পড়ুন: POK ……. ফিরিয়ে দিতে হবে ভারতকে

সেনা তরফে বৈঠক এয়ার মার্শাল ভারতী পাকিস্তানকে সতর্ক করে জানান, পাকিস্তানের আগ্রাসী মনোভাব কোনও ভাবেই বরদাস্ত করবে না ভারত। দু’দেশ সংঘর্ষ বিরতির ঘোষণা করছিল। তার পর পাকিস্তান সেই চুক্তিভঙ্গ করে হামলা চালিয়েছিল। এই ঘটনা হতাশাজনক এবং প্রত্যাশিত ভাবেই পাক বাহিনী কয়েক ঘণ্টার মধ্যেই সংঘর্ষবিরতি লঙ্ঘন করে। পাকিস্তানের তরফে হামলার পরেই জবাব দেওয়া হয়েছে। পাকিস্তানি সেনা বা সেখানকার বাসিন্দাদের সঙ্গে ভারতের কোনও লড়াই নেই। ভারতের লড়াই সন্ত্রাসবাদের বিরুদ্ধে। পাকিস্তান যদি কোনও রকমভাবে যুদ্ধবিরতি লঙ্ঘন করে তবে এপার থেকেও যেন উচিত শিক্ষা দেওয়া হয় পাক সেনাকে।

অন্য খবর দেখুন